หุ้นไทยแกว่งขาขึ้น
‘ไอเอ็นจี’แนะทยอยซื้อลงทุน MFCเสนอขายทาร์เก็ตฟันด์
25 เม.ย. 2555

‘ไอเอ็นจี’แนะทยอยซื้อลงทุน MFCเสนอขายทาร์เก็ตฟันด์
“ไอเอ็นจี” มองหุ้นไทยแกว่งขึ้น แนะทยอยซื้อช่วงหุ้นพักฐาน “เอ็มเอฟซี” ส่งทาร์เก็ตฟันด์ลุย ตั้งเป้า 7% ภายใน 7 เดือน
นายจุมพล สายมาลา ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) ไอเอ็นจี (ประเทศไทย) เปิดเผยว่า ภาพรวมการลงทุนในตลาดหุ้นไทยจนถึงสิ้นปี 2555 ดัชนีมีโอกาสปรับตัวขึ้นได้จากการขับเคลื่อนของปัจจัยภายในประเทศ เป็นหลัก แม้ที่ผ่านมาหุ้นจะผันผวนจากแรงขายทำกำไรบางส่วน เพราะตั้งแต่ต้นปีตลาดหุ้นไทยให้ผลตอบแทน 16% ณ วันที่ 12 เม.ย. 2555
สำหรับการลงทุนในระยะสั้นถึงกลางต้องติดตามผลประกอบการไตรมาสแรก ปี 2555 ของบริษัทจดทะเบียน (บจ.) ที่จะทยอยออกมาจนถึงกลางเดือน พ.ค. 2555 ซึ่งคาดว่าจะออกมาดีกว่าคาดหลังจากกลุ่มธนาคารพาณิชย์ประกาศออกมามีกำไรดีเกินคาด ดังนั้นนักลงทุนอาจทยอยลงทุน เมื่อหุ้นปรับฐานและแนะนำให้ถือลงทุนระยะยาว เพื่อสร้างผลตอบแทนที่ดี 
“ที่ผ่านมาหุ้นไทยปรับลงจากปัจจัยภายนอก แต่เชื่อว่าหุ้นไทยไปต่อได้จากเศรษฐกิจที่แข็งแกร่ง และกองทุนการเงินระหว่างประเทศ (IMF) ได้ปรับเพิ่มประมาณการจีดีพี ไทยปี 2555 และ 2556 อยู่ที่ 5.5% และ 7.5%” นายจุมพล กล่าว 
สำหรับกองทุนเปิดไอเอ็นจีไทยบาลานซ์ฟันด์ เป็นอีกหนึ่งทางเลือกในการลงทุนในภาวะตลาดผันผวน เพราะมีการปรับสัดส่วนการลงทุนในหุ้นและตราสารหนี้ให้เหมาะสมกับสภาพการลงทุนในขณะนั้น ล่าสุดกองทุนได้รับการจัดอันดับจากมอร์นิ่งสตาร์ เรตติ้ง อยู่ในระดับ 5-Star จากผลดำเนินงานย้อนหลัง 3 ปี ติดต่อกันเป็นเดือนที่ 2 ซึ่งมีผลตอบแทน 103.90% สูงกว่าดัชนี เปรียบเทียบที่ 72.20% ข้อมูล ณ วันที่ 31 มี.ค. 2555
น.ส.ประภา ปูรณโชติ กรรมการผู้จัดการ บลจ.เอ็มเอฟซี กล่าวว่า แนวโน้มเศรษฐกิจโลกฟื้นตัวดีขึ้น ขณะที่เศรษฐกิจไทยยังมีแนวโน้มที่ดีกำไร บจ.เติบโตและราคาหุ้นไม่สูงจนเกินไป เชื่อว่าจะดึงเม็ดเงินลงทุนจากต่างชาติได้ จึงเป็นจังหวะลงทุน บริษัทจึงเปิดขายกองทุนเปิดเอ็มเอฟซี สปอท 7 ซีรีส์ 7 ตั้งแต่วันที่ 2330 เม.ย. 2555 ตั้งเป้าผลตอบแทน 7% ภายใน 7 เดือน 
ทั้งนี้ เป็นกองทุนผสมเน้นลงทุนหุ้นในประเทศ โดยผู้จัดการกองทุนสามารถจัดพอร์ตลงทุนในหุ้น ตราสารหนี้ อนุพันธ์ให้เหมาะกับสภาวะ